
REPUBLIKA HRVATSKA
TRGOVAČKI SUD U OSIJEKU
STALNA SLUŽBA USLAVONSKOM BRODU
Trg pobjede 13   	 	 	 	 	 		 
SLAVONSKI BROD    

R E P U B L I K A  H R V A T S K A

R J E Š E N J E


                  	TRGOVAČKI SUD U OSIJEKU, STALNA SLUŽBA U SLAVONSKOM BRODU, po stečajnoj sutkinji Mirni Vujčić, postupajući po prijedlogu  predlagatelja FINANCIJSKE AGENCIJE, Regionalnog centra Osijek, Podružnice Slavonski Brod za otvaranje stečajnog postupka nad stečajnim dužnikom NOVI BROD d.o.o. za trgovinu i usluge, skraćena tvrtka: NOVI BROD d.o.o., Sibinj, Valentina Benošića bb, OIB 75014536237, dana 03. studenoga 2017. godine

r i j e š i o    j e

 	 	I. Prijedlog Financijske agencije, Regionalnog centra Osijek, Podružnice Slavonski Brod za otvaranje stečajnog postupka nad  stečajnim dužnikom NOVI BROD d.o.o. za trgovinu i usluge, skraćena tvrtka: NOVI BROD d.o.o., Sibinj, Valentina Benošića bb, OIB 75014536237 se odbija.
 
 	 	II. Nastale troškove postupka u iznosu od 175,00 Kn dužan je Financijskoj agenciji naknaditi dužnik uplatom na račun broj HR4223900011100017042, model HR05, poziv na broj 7524005-OIB dužnika (75014536237 ), a u roku od osam dana.   	 	

Obrazloženje

 	 	Zaključkom poslovni broj 7/St-648/2017-3 od 01. rujna 2017. godine zakazano je ročište radi rasprave o pretpostavkama za otvaranje stečajnog postupka i očitovanja o prijedlogu za otvaranje stečajnog postupka nad stečajnim dužnikom NOVI BROD d.o.o. za trgovinu i usluge, skraćena tvrtka: NOVI BROD d.o.o., Sibinj, Valentina Benošića bb, OIB 75014536237 za dan 04. listopada 2017. godine,  a potom zaključkom posl.br. 7/St-648/2017-8 od 04. listopada 2017. godine i za dan 03.studenoga 2017.godine, a  na temelju prijedloga za otvaranje stečajnog postupka Financijske agencije, Regionalnog centra Osijek, Podružnice Slavonski Brod podnesenog na temelju odredbe čl. 110. st. 1. Stečajnog zakona ( dalje: SZ, NN 71/15 ) iz kojeg proizlazi da je stečajni dužnik na dan 21. lipnja 2017. godine imao evidentirane neizvršene osnove za plaćanje u neprekinutom razdoblju od 120 dana, a u iznosu od 12.944,88 Kn i dvije zaposlene osobe. 
 		Na ročištu radi očitovanja o prijedlogu za otvaranje stečajnog postupka i rasprave o pretpostavkama za otvaranje stečajnog postupka dana 03. studenoga 2017. godine zakonska zastupnica stečajnog dužnika Dubravka Viduč očitovala se da je stečajni dužnik postao sposoban za plaćanje, te je dostavila Očevidnik o redoslijedu plaćanja s obračunatom 

kamatom Financijske agencije od 31. listopada 2017. godine iz kojeg je vidljivo da je stečajni dužnik postao sposoban za plaćanje i da nema obveza po osnovama za plaćanje. 
 	 	Nadalje, zakonska zastupnica dužnika Dubravka Viduč se očitovala da stečajni dužnik ima imovinu u vrijednosti od oko 950.000,00 Kn koju čine rasplodne životinje i aparati za proizvodnju životinjskog sjemena, zalihe sjemena životinja i tražbine , da je  dužnik obvezu prema Republici Hrvatskoj dužnik ispunio, da uredno ispunjava obveze prema dobavljačima, da nema kreditnih obveza, te da nije prezadužen i zapošljava tri osobe, te je tako utvrđeno da dužnik nije prezadužen. 
 	 	Iz Očevidnika o redoslijedu plaćanja s obračunatom kamatom Financijske agencije od 30. listopada 2017. godine vidljivo je da je dužnik  postao sposoban za plaćanje i da nema obveza po osnovama za plaćanje.  	 	
	 	Kako je, dakle,  stečajni dužnik u međuvremenu postao sposoban za plaćanje, to je na temelju odredbe čl. 128. st. 6. SZ-a odlučeno kao točci I. izreke rješenja.
	 	S obzirom da je Financijska agencija podnijela prijedlog za otvaranje stečajnog postupka na temelju odredbe čl. 110. st. 1. SZ-a jer je u trenutku podnošenja prijedloga postojao stečajni razlog nesposobnosti za plaćanje propisan ovom odredbom, to je nastale troškove postupka dužan naknaditi dužnik, pa je na temelju odredbe čl. 128. st. 7. SZ-a odlučeno kao u točci II. izreke rješenja, a visina troškova utvrđena je sukladno odredbi čl. 3. Pravilnika o vrsti i visini naknade troškova Financijske agencije u predstečajnom postupku i o visini naknade troška Financijske agencije za podnošenje prijedloga za otvaranje stečajnog postupka ( NN 106/15 ).
 	 	

                 	U Slavonskom Brodu, 03. studenog 2017. godine


           							                      Stečajna sutkinja
                      						                          Mirna Vujčić
      


NAPUTAK O PRAVNOM LIJEKU
Protiv ovog rješenja dopuštena je žalba u roku od osam dana po isteku osmog 
dana od dana objave rješenja na mrežnoj stranici e-Oglasna ploča sudova. 
Žalba se podnosi  Visokom trgovačkom sudu u Zagrebu  putem ovoga suda  u tri  primjerka.




DNA:
1. Rješenje nepravomoćno
2. Objaviti na mrežnoj stranici e- Oglasna ploča sudova
3. Dostaviti
- dužniku izravno
 	- Financijskoj agenciji, Regionalnom centru Osijek

